cyanic-selkie/wikianc huggingface dataset:
राजस्थान की झीलें
राजसमन्द झील
यह झील उदयपुर से लगभग ६० कि॰मी॰ उत्तर में राजसमन्द जिलें में स्थित है। यह भारत की दूसरी सबसे बड़ी कृत्रिम झील है। यह झील ८८ वर्ग कि॰मी॰ क्षेत्र में फैली हुई है। महाराणा राजसिंह ने इस झील का निर्माण १७वीं शताब्दी में गोमती नदी पर बाँध बनाकर किया था। इसके तटबंध पर संगमरमर का एक स्मारक है जिस पर महाराणा राजसिंह ने प्रसिद्ध शिलालेख राज प्रशस्ति लिखाया था जो इस प्रशस्ति को रणछोड़ भट्ट ने उत्कीर्ण करवाया था तथा पहाड़ पर बने महल का नाम राजमन्दिर है।
पिछोला झील
पिछोला झील राज्य के उदयपुर के पश्चिम में पिछोली गाँव के निकट इस झील का निर्माण राणा लखा के काल (१४वीं शताब्दी के अंत) में किसी एक बनजारे ने करवाया था। इसके बाद महाराणा उदयसिंह द्वितीय ने इस शहर की खोज के बाद झील का विस्तार कराया था। झील में दो द्वीप हैं और दोनों पर महल बने हुए हैं। एक है जग निवास, जो अब लेक पैलेस होटल बन चुका है और दूसरा है जग मंदिर, उदयपुर।
आना सागर झील
आना सागर झील जिसे आणा सागर झील भी कहा जाता है। यह भारत में राजस्थान राज्य के अजमेर संभाग में स्थित एक कृत्रिम झील है। इस झील का निर्माण पृथ्वीराज चौहान के दादा आणाजी चौहान ने बारहवीं शताब्दी के मध्य (११३५-११५० ईस्वी) में करवाया था। आणाजी द्वारा निर्मित करवाये जाने के कारण ही इस झील का नामकरण आणा सागर या आना सागर प्रचलित माना जाता है।
सिलीसेढ़ झील
यह झील राज्य के अलवर ज़िले में स्थित एक है। यहाँ पर सन् १८४५ ईस्वी में अलवर के महाराजा विनयसिंह ने अपनी पत्नी हेतु एक शाही महल तथा लॉज बनाया था ,जो वर्तमान में लेक पैलेस होटल के नाम से चल रहा है और यह होटल अब राजस्थान पर्यटन विभाग द्वारा संचालित की जा रही है।
नक्की झील
नक्की झील राज्य के माउंट आबू सिरोही ज़िले में रघुनाथ जी के मंदिर के पास स्थित है। यह राजस्थान की सबसे ऊँची झील है। कहा जाता है कि एक हिन्दू देवता ने अपने नाखूनों से खोदकर यह झील बनाई थी। इसीलिए इसे नक्की (नख या नाखून) नाम से जाना जाता है। झील से चारों ओर की पहाड़ियों का दृश्य अत्यंत सुंदर दिखता है। इस झील में नौकायन का भी आनंद लिया जा सकता है। नक्की झील के दक्षिण-पश्चिम में स्थित सूर्यास्त बिंदू से डूबते हुए सूर्य के सौंदर्य को देखा जा सकता है। यहाँ से दूर तक फैले हरे भरे मैदानों के दृश्य आँखों को शांति पहुँचाते हैं। सूर्यास्त के समय आसमान के बदलते रंगों की छटा देखने सैकड़ों पर्यटक यहाँ आते हैं। प्राकृतिक सौंदर्य का नैसर्गिक आनंद देनेवाली यह झील चारों ओऱ पर्वत शृंखलाओं से घिरी है। यहाँ के पहाड़ी टापू बड़े आकर्षक हैं। यहाँ कार्तिक पूर्णिमा को लोग स्नान कर धर्म लाभ उठाते हैं। झील में एक टापू को ७० अश्वशक्ति से चलित विभिन्न रंगों में जल फव्वारा लगाकर आकर्षक बनाया गया है जिसकी धाराएँ ८० फुट की ऊँचाई तक जाती हैं। झील में नौका विहार की भी व्यवस्था है राजस्थान की पवित्र झील मानी जाती हैं ।
फतेहसागर झील
यह झील उदयपुर ज़िले में स्थित एक झील है जिसका पुनः निर्माण महाराणा फतेहसिंह ने करवाया था। यह झील पिछोला झील से जुड़ी हुई है। फतेहसागर झील पर एक टापू है जिस पर नेहरू उद्यान विकसित किया गया है। साथ ही झील में एक सौर वेधशाला की भी स्थापना की गई है। फतेहसागर झील के स्थान पर प्राचीन काल में यहाँ पर देबाली गाँव था, इसी कारण इसे देबाली तालाब भी कहा जाता है। इसे कनोट बाँध भी कहते हैं।
पुष्कर झील
पुष्कर झील या पुष्कर सरोवर जो कि राज्य के अजमेर ज़िले के पुष्कर कस्बे में स्थित एक पवित्र हिन्दुओं की झील है। इस प्रकार हिन्दुओं के अनुसार यह एक तीर्थ है। पौराणिक दृष्टिकोण से इस झील का निर्माण भगवान ब्रह्मा जी ने करवाया था इस कारण झील के निकट ब्रह्मा जी का मन्दिर भी बनाया गया है। पुष्कर झील में कार्तिक पूर्णिमा (अक्टूबर -नवम्बर) माह में पुष्कर मेला भरता है जहाँ पर हज़ारों की तादाद में तीर्थयात्री आते हैं तथा स्नान करते हैं। ऐसा माना जाता है कि यहाँ स्नान करने पर त्वचा के सारे रोग दूर हो जाते हैं और त्वचा साफ सुथरी हो जाती है। पुष्कर झील के उपनाम- कोकणतीर्थ, हिन्दुओं का पंचम तीर्थ, तीर्थो का मामा, तीर्थराज ।
इस झील के किनारे 52 घाट है । सबसे बड़ा घाट जयपुर घाट है । सबसे पवित्र घाट गौ घाट है, यहाँ पर अटल जी की अस्थियों का विसर्जन किया गया । यहाँ पर महिला घाट है जिसका निर्माण मैडम मैरी ने करवाया इसे वर्तमान में गांधी घाट के नाम से जाना जाता है।
फॉयसागर झील
फॉयसागर झील राजस्थान के अजमेर ज़िले में स्थित एक झील है जिसका निर्माण अंग्रेज अभियंता फॉय के निर्देशन में बाढ़ राहत परियोजना के तहत हुआ था। इसका पानी आना सागर झील में आता है।
रंगसागर झील
रंग सागर झील जो कि राज्य के उदयपुर ज़िले की एक छोटी सी झील है। यह झील स्वरूप सागर झील और पिछोला झील से जुड़ी हुई है। यह एक ताजे पानी की झील है जो उदयपुर शहर के लोगों की प्यास बुझाती है जबकि शहर की शान बढाती है। रंग सागर झील का निर्माण महाराजा अमर सिंह बड़वा ने १६६८ ईस्वी में करवाया था। इस कारण इस झील को अमरकुंट भी कहते है। यह झील लगभग २५० मीटर चौड़ी और १ किलोमीटर लम्बी है।
बालसमंद झील
जोधपुर में स्थित है इस झील का निर्माण सन 1159 में परिहार शासन बालक राम ने करवाया था। वर्तमान में यह झील पेयजल भी उपलब्ध करवाती है तथा जोधपुर के प्राकृतिक सौंदर्य को भी बढाती है।
स्वरूप सागर झील
स्वरूप सागर (Swaroop Sagar Lake) एक छोटी सी झील है जो भारत के राजस्थान के उदयपुर ज़िले में स्थित है। यह झील पिछोला झील और रंगसागर झील से जुड़ी हुई है।
गजनेर झील
यह झील जो कि राज्य के बीकानेर ज़िले से ३२ किलोमीटर की दूरी पर स्थित है । यह लगभग ०.४ कि॰मी॰ लम्बी और १८३ अथवा २७४ मीटर चौड़ी है।
कोलायत झील
कोलायत झील जो कि राज्य के बीकानेर ज़िले में स्थित एक झील है। इस झील में स्नान करना धार्मिक दृष्टि से पवित्र माना जाता है इसलिये यहांँ लोगों का आना जाना चलता रहता है। यहाँ नहाने के लिए अनेक घाट बने हुए है जिनके चारों ओर पीपल के वृक्ष हैं। इसे शुष्क मरुस्थल का सुन्दर मरूद्यान कहा जाता है। यहाँ प्राचीनकाल में कपिल मुनि का आश्रम था इस कारण प्रतिवर्ष कार्तिक पूर्णिमा को कपिल मुनि का मेला भरता है।
दूगारी झील
लगभग 3 वर्ग कि॰मी॰ क्षेत्र में फैली हुई है यह झील कनक सागर के नाम से प्रसिद्ध है। कहा जाता है कि इस झील का निर्माण 1580 ई॰ में २ लाख की लागत से किया गया था। यह झील दूगारी गाँव के निकट स्थित है। इसे बूंदी जिले का सर्वाधिक विशाल जल भंडार भी कहा जा सकता है।
तलवाड़ा झील
तलवाड़ा झील जिसे तलवारा झील के नाम से भी जाना जाता है एक छोटी सी झील है जो राज्य के हनुमानगढ़ ज़िले में घग्गर-हकरा नदी के मार्ग में एक द्रोणी में पानी भर जाने से मानसून की बारिशों के दौरान बन जाती है। सन् १३९८-९९ ईसवी में जब तैमूर ने मध्य एशिया से आकर भारत पर हमला किया था तो हनुमानगढ़ के भटनेर क़िले पर क़ब्ज़ा करने के बाद वह यहाँ कुछ देर के लिए सुस्ताया था। हनुमानगढ़ ज़िला एक बहुत ही शुष्क इलाक़ा है और कहा जाता है कि यह मौसमी सरोवर इस ज़िले की इकलौती झील है। घग्गर नदी के मार्ग में यह हरियाणा के सिरसा ज़िले के ओटू वीयर (बाँध) के आगे पड़ती है।
बुद्धा जोहड़ झील
डाबला के निकट बुद्धा जोहड़ नामक एक झील है जिसमें गंग नहर का पानी एकत्रित होता है। यह झील सिंचाई के लिए उपयोगी नहीं है क्योंकि यहां पानी की मात्रा सीमित रहती है।
काडिला एवं मानसरोवर झील
यह कृत्रिम झीलें में झालावाड़ जिले में स्थित है। इन झीलों का निर्माण असनावा के निकट मुकुंदरा पर्वत श्रेणी में किया गया है। इनके जल का उपयोग मुख्यतः सिंचाई के लिए किया जाता है। मानसरोवर झील झालावाड़ जिले के रातेड़ी गाँव के निकट स्थित है।
पीथमपुरी झील
पीथमपुरी झील राज्य के सीकर ज़िले के नीम का थाना तहसील में स्थित एक झील है जो सिंचाई प्रयोजन में महत्वपूर्ण नहीं है। यह एक छोटी-सी गर्त भूमि पर है जहाँ वर्षा का पानी जमा हो जाता है, जो कुछ महीनों तक भरा रहता है और बाद में सूख जाता है।
घड़सीसर झील
यह झील जैसलमेर नगर में स्थित है। जैसलमेर के दो प्रमुख प्रवेश द्वार है। पूर्व में घड़सीसर दरवाजा तथा पश्चिम में अमरसर दरवाजा। यह झील घड़सीसर दरवाजे के दक्षिण - पूर्व में कुछ दूरी पर स्थित है इसका निर्माण रावत घड़सिंह अथवा घरसी द्वारा करवाया गया था, इसी कारण इस झील को घड़सीसर झील कहा जाता है। झील में वर्षा का जल एकत्रित होता है जिसका उपयोग मुख्यतः पेयजल के रूप में किया जाता है। झील के निकट अनेक समाधियाँ और मंदिर स्थित है।
बीसलसर झील
अजमेर में स्थित इस झील का निर्माण ११५२ ई॰ से ११६२ ई॰ के मध्य अजमेर के चौहान शासक बीसलदेव के द्वारा करवाया गया था। प्रारंभ में इस झील में स्थित दो टापूओं पर राज प्रसाद बने हुए थे। मुग़ल बादशाह जहाँगीर ने इस झील के किनारे एक महल बनवाया था जिसके स्थान पर वर्तमान में चर्च स्थित है।
बड़ी झील
बड़ी झील एक झील है जो भारत के राजस्थान राज्य के उदयपुर ज़िले में स्थित है। यह एक ताजे पानी की झील है इस झील का निर्माण महाराणा राज सिंह ने बड़ी गाँव से लगभग १२ कि॰मी॰ दूर (१६५२-१६८०) में करवाया था। पहले इसका नाम जियान सागर रखा था जो बाद में इनकी माता ने बदलकर बड़ी झील रख दिया था। यह झील लगभग १५५ कि॰मी॰ को घेरे हुई है जबकि यह लगभग १८० मीटर लंबी और १८ मीटर चौड़ी है इसमें तीन छतरियां भी है। १९७३ के अकाल के इसी झील के द्वारा उदयपुर के लोगों तक पानी पहुँचाया जाता था। इस झील पर पहुँचने के लिए उदयपुर से सीधे ही बहुत बसें मिलती जाती हैं।
खारे पानी की झीलें
राजस्थान के रेगिस्तानी क्षेत्र में पाई जाने वाली खारे पानी की झीलें प्राचीन टेथिस सागर के अवशेष है।
सांभर झील
यह झील राज्य के जयपुर नगर के समीप स्थित यह लवण जल (खारे पानी) की झील है। यह झील समुद्र तल से १२,०० फुट की ऊँचाई पर स्थित है। जब यह भरी रहती है तब इसका क्षेत्रफल लगभग ९० वर्ग मील रहता है। इसमें पांच नदियाँ मेंथा,रूपनगढ़,खारी,खंडेला,तुरपमति आकर गिरती हैं। इस झील से बड़े पैमाने पर नमक का उत्पादन किया जाता है। अनुमान है कि अरावली पर्वतमाला के शिष्ट और नाइस के गर्तों में भरा हुआ गाद ही नमक का स्रोत है। गाद में स्थित विलयशील सोडियम यौगिक वर्षा के जल में घुसकर नदियों द्वारा झील में पहुँचता है और जल के वाष्पन के पश्चात झील में नमक के रूप में रह जाता है।
पचपदरा झील
पचपदरा झील राजस्थान की एक खारे पानी की झील है जो राज्य के बाड़मेर ज़िले के बालोतरा तहसील के पचपदरा गाँव में स्थित है। इस झील से नमक का उत्पादन होता है। इस झील में खारवाल जाति के लोग मोरली झाड़ी के उपयोग द्वारा नमक के स्फटिक बनाते है। ऐसा माना जाता है कि ४०० वर्ष पूर्व पंचा नामक भील के द्वारा दलदल को सुखा कर इस झील के आसपास की बस्तियों का निर्माण करवाया था। यहां समुद्री नमक से मिलता जुलता सर्वश्रेष्ठ किस्म का नमक पाया जाता है जिसमें सोडियम क्लोराइड लगभग 98% पाया जाता है
डीडवाना झील
यह झील डीडवाना (नागौर) में स्थित है। इस झील में कृत्रिम रूप से कागज तैयार करने में काम आने वाले लवण के निर्माण हेतु सोडियम सल्फेट संयंत्र स्थापित किया गया है। अतः यहाँ से जो नमक उत्पादित होता है वह अखाद्य श्रेणी का होता है जिसे ब्रायन कहा जाता है कुलदीप और गौतम जी द्वारा प्रमाणित।
किरण कार्निक
किरण कार्निक (जन्म: 16 मार्च 1947) भारतीय आउटसोर्सिंग उद्योग के एक प्रमुख व्यक्तित्व और महत्वपूर्ण मार्गदर्शक हैं। वे नैसकॉम (NASSCOM) (द नेशनल एसोसिएशन ऑफ सॉफ्टवेयर एंड सर्विसेस कंपनिज) के भूतपूर्व अध्यक्ष हैं और वर्तमान में इसके एक ट्रस्टी हैं। गंभीर अनियमितताओं और लेखा में धोखाधड़ी करने के लिए भारत सरकार द्वारा सत्यम कम्प्यूटर के बोर्ड को भंग कर देने के बाद, हाल ही में श्री कार्निक को सत्यम कंप्यूटर सर्विसेस बोर्ड के तीन सदस्यों में से एक सदस्य चुना गया और साथ ही उन्हें चेयरमैन भी बनाया गया। वर्तमान में वे भारतीय रिज़र्व बैंक के केंद्रीय निदेशक भी हैं।
परिचय
किरण कार्निक ने सितंबर 2001 में नैसकॉम के अध्यक्ष पद को स्वीकार किया था। भारत के आईटी सॉफ्टवेयर और सेवा उद्योग के शीर्ष निकाय के मुख्य कार्यकारी अधिकारी के रूप में प्रतिनिधित्व करते हुए वे इस उद्योग के अलावा भारत की केंद्रीय और राज्य सरकारों के साथ मिलकर इस क्षेत्र की स्थानीय और अंतरराष्ट्रीय स्तर पर उन्नति के लिए नीतियों और रणनीतियों को तैयार करने में अपना बहुमूल्य योगदान देते हैं। इनके प्रमुख कार्यों में से एक है भारतीय सॉफ्टवेयर और सेवा उद्योग के लिए वैश्विक ब्रांड इक्विटी का निर्माण करना और उद्योग के उद्देश्यों को पूरा करने के लिए नैसकॉम को अधिक सम्मलित संगठन के रूप में मजबूत करना।
नैसकॉम में शामिल होने से पहले श्री कार्निक 1995 से 2001 तक भारत के डिस्कवरी नेटवर्क के प्रबंध निदेशक रहे हैं। उन्होंने अगस्त 1995 में डिस्कवरी चैनल और 1999 में एनिमल प्लेनेट की दक्षिण एशिया में शुरूआत कराने में मुख्य भूमिका निभाई.
इंडियन स्पेस रिसर्च ओर्गाइनाइजेशन (इसरो (ISRO)) से श्री कार्निक 20 से भी अधिक वर्षों तक जुड़े रहे। उन्होंने अंतरिक्ष प्रौद्योगिकी की विभिन्न संकल्पनाओं, योजना अनुप्रयोगों के कार्यान्वयन से संबंधित पदों पर कार्य किया, उन्होंने विकास के लिए संचार के उपयोग पर विशेष ध्यान दिया। वे गंभीर रूप से संकल्पनाओं में शामिल थे और कई वर्षों से खेड़ा संचार परियोजना की देखरेख में संलग्न थे। उनके इन शुरूआती प्रयासों के लिए उन्हें व्यापक रूप से राष्ट्रीय और अंतर्राष्ट्रीय प्रशंसा प्राप्त हुई, जिसमें ग्रामीण संचार के लिए पहला यूनेस्को (UNESCO) - IPDC पुरस्कार शामिल है। यूएसए सेटेलाइट इंस्ट्रकशनल टीवी एक्सपेरिमेंट (एसआईटीई) - जिसका सेटलाइट से सीधे प्रसारण (1975-76) का पहली बार बड़े पैमाने पर इस्तेमाल किया गया, के भारत प्रबंधन टीम के कार्निक एक प्रमुख सदस्य थे, जिसने ग्रामीण भारत के दूरस्थ भागों के लिए शिक्षा और विकास को मुहैय्या कराया. 1998 में, इंटरनेशनल एस्ट्रोनौटिकल फेडेरेशन द्वारा श्री कार्निक को अंतरिक्ष शिक्षा के लिए फ्रैंक मलिना मेडल से सम्मानित किया गया। 1983 से 1991 तक, श्री कार्निक डेवलपमेंट एंड एजुकेशनल कम्यूनिकेशनल यूनिट के निदेशक के रूप में पद पर बने रहे।
1991 में, श्री कार्निक कॉन्सॉर्टियम फॉर एजुकेशनल कम्यूनिकेशन (सीईसी) में इसके प्रथम निदेशक के रूप में शामिल हुए. सीईसी, विश्वविद्यालय अनुदान आयोग द्वारा स्थापित एक शीर्ष निकाय है, जो कि विश्वविद्यालयों में मीडिया सेंटर के कामकाज का निर्देशांक और निगरानी करता है और कॉलेज के छात्रों के लिए शैक्षिक टीवी कार्यक्रमों के निर्माण और प्रसारण को सुनिश्चित करने के लिए जिम्मेदार है।
शिक्षा
कार्निक ने बड़ी संख्या में किताबें लिखी/संपादित की हैं और कभी-कभी प्रमुख राष्ट्रीय संस्थानों में व्याख्यान दिए हैं। उनकी शैक्षिक योग्यता में मुंबई विश्वविद्यालय से स्नातक स्तर में भौतिकी में एक ऑनर्स डिग्री और उसके बाद इंडियन इंस्टीट्यूट ऑफ मेनेजमेंट, अहमदाबाद से स्नातकोत्तर की पढ़ाई शामिल है।
हिंदी साहित्य का बृहत् इतिहास
हिंदी साहित्य का बृहत् इतिहास नागरीप्रचारिणी सभा, वाराणसी द्वारा 16 खंडों में प्रकाशित है। यह मुख्यतः 1960 ई० तक की अवधि से पूर्व हिंदी साहित्य के आद्यन्त विस्तार को समाहित करने वाला, अनेकानेक विद्वानों द्वारा लिखित एवं संपादित, बृहत् साहित्येतिहास ग्रन्थ है।
प्रकाशन-परियोजना
नागरी प्रचारिणी सभा, वाराणसी द्वारा प्रकाशन क्षेत्र में पूर्ण की गयी तीन सबसे बड़ी परियोजनाओं में हिंदी शब्दसागर और हिंदी विश्वकोश के साथ हिंदी साहित्य का बृहत् इतिहास प्रस्तुत करने की परियोजना भी थी। सभा ने आश्विन, संवत् 2010 वि० (1953 ई०) में यह परियोजना निर्धारित तथा स्वीकृत की। सभा के तत्कालीन सभापति तथा इस योजना के प्रधान संपादक स्वर्गीय डॉ० अमरनाथ झा की प्रेरणा से इस योजना ने मूर्त रूप ग्रहण किया था। हिंदी साहित्य की व्यापक पृष्ठभूमि से लेकर उसके अद्यतन इतिहास तक का क्रमबद्ध एवं धारावाही वर्णन उपलब्ध सामग्री के आधार पर प्रस्तुत करने के लिए इस योजना का संघटन किया गया। मूलतः यह योजना 5 लाख 56 हजार 8 सौ 54 रुपये 24 पैसे की बनायी गयी थी। भूतपूर्व राष्ट्रपति देशरत्न स्वर्गीय डॉ० राजेंद्र प्रसाद जी ने इसमें रुचि लेते हुए 3 दिसंबर 1957 ईस्वी को इसके प्रथम भाग की प्रस्तावना लिखी थी। इसकी मूल योजना में समय-समय पर आवश्यकतानुसार परिवर्तन-परिवर्धन भी होते रहे। प्रत्येक विभाग के अलग-अलग मान्य विद्वान इसके संपादक एवं लेखक नियुक्त किये गये थे। यह ग्रंथ यदि सम्यक् रूप में उद्देश्य के अनुरूप तैयार हो पाता तो एक स्तुत्य उदाहरण उपस्थित करता; परंतु हिंदी के लेखकों में प्रायः व्याप्त दीर्घसूत्रता एवं संगठनात्मक तथा सामूहिक रूप से किए जाने वाले कार्यों में तत्परता के अभाव की प्रवृत्ति के कारण अनेक उपयुक्त विद्वानों के अपेक्षित सहयोग न मिल पाने से यह कार्य मानक रूप में पूरा न हो पाया। लगभग दो दशक बीत जाने पर भी कुछ संपादक और लेखकों ने रंचमात्र कार्य नहीं किया था। इस कारण कुछ भागों के संपादक एवं लेखक तीन-तीन बार बदले गये। हालाँकि इसी कारण से बारहवें भाग जैसे कुछ भागों में नवीन दृष्टि सम्पन्न सक्रिय आलोचकों का योगदान भी संभव हो पाया और लिखित सामग्री व्यास शैली की बजाय अपेक्षाकृत समास शैली में निबद्ध होने के बावजूद अधिक महत्त्वपूर्ण एवं उपादेय हो गयी।
अंततः कुल मिलाकर इसके सभी खंडों का प्रकाशन संपन्न हुआ और जो सामग्री सामने आयी वह साहित्येतिहास के मानक रूप को भले ही पूर्ण न कर पाये परंतु अद्यतन उपलब्ध इतिहास ग्रंथों से कई गुना अधिक अत्यंत उपयोगी एवं महत्वपूर्ण जानकारियाँ अवश्य उपस्थापित हुईं।
स्वरूपगत विवरणिका
इस विवरण से इस महाग्रन्थ की व्यापकता, महत्ता एवं उपादेयता का सहज ही अनुमान किया जा सकता है। जैसा कि विवरण से स्पष्ट है इसके प्रारंभिक एवं अंतिम दो-दो खण्ड साहित्येतिहास से संबंधित विषयों पर केन्द्रित हैं एवं बीच के कुल बारह खण्डों (तीसरे से चौदहवें) में प्रत्यक्षतः हिन्दी साहित्य का इतिहास निबद्ध है। यद्यपि इस बृहत् इतिहास की अंतिम सीमा 1960 ई० स्वीकार की गयी है, परंतु चौदहवें भाग में साठोत्तरी कविता (नयी कविता के उपरांत हिंदी कविता) का भी विवरण देते हुए उसके विभिन्न आन्दोलनों एवं नारों पर भी उत्तम टिप्पणियाँ दे दी गयी हैं।
नानौता का सिद्दीकी परिवार
नानौता का सिद्दीकी परिवार पहले रशीदुन खलीफा, अबू बक्र के वंशज हैं, जो मुख्य रूप से भारत के नानौता शहर में स्थित हैं। इस परिवार के उल्लेखनीय लोगों में ममलुक अली नानोत्वी, मुहम्मद क़ासिम नानोत्वी, मुहम्मद याकूब नानोत्वी, मुहम्मद तैयब कासमी और मुहम्मद सलीम कासमी शामिल हैं।
मुहम्मद क़ासिम नानोत्वी ने दारुल उलूम देवबन्द की सह-स्थापना की, मज़हर नानोत्वी ने मज़ाहिर उलूम की सह-स्थापना की, मुहम्मद तैयब कासमी ने ऑल इंडिया मुस्लिम पर्सनल लॉ बोर्ड की सह-स्थापना की और मुहम्मद सलीम कासमी ने दारुल उलूम वक्फ़, देवबंद की सह-स्थापना की।
इतिहास
मुगल सम्राट शाह जहाँ के जमाने में मुहम्मद हाशिम बल्ख से भारत आए और नानौता में बस गए। शाहजहाँ ने उन्हें एक "जागीर" प्रदान की थी, जो विद्वानों और संतों को दिया जाता था।
मामलूक अली नानोत्वी
मामलूक अली नानोत्वी (1789 - 1851) उनका नसब (वंशावली) है: मामलूक अली इब्न अहमद अली इब्न गुलाम शराफ इब्न अब्दुल्लाह इब्न अब्दुल फतह इब्न मुहम्मद मु'इन इब्न अब्द अल-सामी इब्न मुहम्मद हाशिम। अपने कर्म जीवन के दौरान उन्होंने जाकिर हुसैन दिल्ली कॉलेज में पढ़ाया। उन्हें फ़ज़लुर रहमान उस्मानी, मुहम्मद कासिम नानोत्वी, नज़ीर अहमद देहलवी, राशिद अहमद गंगोही, सैयद अहमद खान और जकाउल्लाह देहलवी सहित अपने युग के सभी प्रमुख भारतीय विद्वानों के शिक्षक होने का श्रेय दिया जाता है।
उनके पुत्र मुहम्मद याकूब नानोत्वी ने 1866 से 1883 तक दारुल उलूम देवबन्द के पहले प्रधानाचार्य के रूप में कार्य किया। खलील अहमद सहारनपुरी, देवबंदी पंथ पुस्तक अल-मुहन्नद अलल-मुफनाद के लेखक, मामलुक अली की बेटी के पुत्र थे।
मुहम्मद कासिम नानोत्वी
मुहम्मद कासिम नानोत्वी (1832 - 1880) उनका नसब है: मुहम्मद कासिम इब्न असद अली इब्न गुलाम शाह इब्न मुहम्मद बख्श इब्न अलाउद्दीन इब्न मुहम्मद फतेह इब्न मुहम्मद मुफ्ती इब्न अब्द अल-सामी इब्न मुहम्मद हाशिम वह दारुल उलूम देवबंद के प्रमुख संस्थापकों में से एक थे, जहां देवबन्दी आंदोलन शुरू हुआ था। उनके बेटे हाफिज मुहम्मद अहमद हैदराबाद राज्य में एक प्रमुख मुफ्ती थे और उन्होंने दारुल उलूम देवबन्द में पैंतीस साल तक अध्यक्ष के रूप में सेवा दी।  और अहमद के बेटे मुहम्मद तैयब कासमी आधे सदी के लिए इस पद पर फ़ाइज थे। तैयब के पास ऑल इंडिया मुस्लिम पर्सनल लॉ बोर्ड के सह-संस्थापक होने का भी श्रेय है।
हाफिज लुत्फ अली
लुत्फ अली मामलुक अली नानोत्वी के चचेरे भाई थे। उनका नसब है: लुत्फ अली इब्न मुहम्मद हसन इब्न गुलाम शराफ इब्न अब्दुल्लाह इब्न अब्दुल फतह इब्न मुहम्मद मु'इन इब्न आबदुस सामी इब्न मुहम्मद हाशिम।
लुत्फ अली के पुत्र मजहर नानोत्वी, मुहम्मद अहसान नानोत्वी और मुहम्मद मुनीर नानोत्वी। अपने कर्म जीवन के दौरान, अहसन ने बरेली कॉलेज के फ़ारसी विभाग के प्रमुख प्रोफेसर के रूप में कार्य किया। और मज़हर ने मज़ाहिर उलूम को विकसित किया और मुनीर ने दारुल उलूम देवबन्द के सातवें अध्यक्ष के रूप में कार्य किया।
न्यूज़ 18 केरल
न्यूज़ 18 केरल 9एक मलयालम भाषा का टीवी चैनल है। यह एक समाचार चैनल है।
जैसलमेर हवाई अड्डा
जैसलमेर हवाई अड्डा जैसलमेर, राजस्थान में स्थित, मूल रूप से भारतीय वायुसेना का अड्डा है, यहाँ से केवल एक उड़ान है किंगफिशर की जो इसे जोधपुर तथा जयपुर से जोड़ती है। इसकी हवाई पट्टी ९००० लम्बी तथा १५० फीट चौड़ी है
नरम पदार्थ
रसायन शास्त्र में नरम पदार्थ (Soft matter) ऐसे संघनित पदार्थ को कहते हैं जो तापमान के दबाव व प्रभाव से आसानी से अपना आकार बदल लें। इस श्रेणी में द्रव (लिक्विड), कलिल (कोलोइड), पॉलीमर, झाग और जैविक पदार्थ शामिल हैं।
बाग में येशु की प्राणपीड़ा
गतसमनी बाग में येशु की प्राणपीड़ा (Agony in the Garden of Gethsemane) यीशु के जीवन की एक घटना है, जो अंतिम भोज के बाद और उनके विश्वासघात और गिरफ्तारी से पहले घटी, जो सब यीशु के दुःखभोग का हिस्सा थी, जिसके कारण उन्हें सूली पर चढ़ाया गया और उनकी मृत्यु हो गई । इस प्रकरण का वर्णन नये नियम के तीन सहदर्शी सुसमाचार में किया गया है।    इन वृत्तांतों के अनुसार, यीशु, पीटर, यहुन्ना और याकूब के साथ, जैतून के पहाड़ पर गेथसमेन (गतसमनी) के बगीचे में प्रवेश करते हैं जहाँ उन्हें बहुत पीड़ा का अनुभव होता है और अपने आसन्न कष्टों से मुक्ति पाने के लिए प्रार्थना करते हैं, साथ ही परमेश्वर की इच्छा को भी स्वीकारते हैं।
यह प्रकरण ईसाई परंपरा में, विशेषकर कैथोलिक भक्ति प्रथाओं में एक महत्वपूर्ण घटना है। गार्डन में यीशु की पीड़ा क्रूस का धर्मग्रंथ मार्ग ( विया क्रुसिस का आधुनिक संस्करण) का पहला स्टेशन और डोमिनिकन रोज़री (माला विनति) का पहला "दुख के भेद" है, और यह यूखारिस्त आराधना में पवित्र घंटे की भक्ति के लिए प्रेरणा है। यह यीशु के जीवन को दर्शाने वाले ईसाई कला में लगातार एक विषय बना रहा है।
शुभ मंगल ज़्यादा सावधान
शुभ मंगल ज़्यादा सावधान एक आगामी भारतीय हिंदी -भाषा रोमांटिक कॉमेडी ड्रामा फिल्म है। समलैंगिकता पर बनी फिल्म 2017 शुभ मंगल सावधान का स्पिन-ऑफ है। आयुष्मान खुराना और जितेंद्र कुमार अभिनीत फिल्म हितेश केवले द्वारा निर्देशित और उनके संबंधित बैनर कलर येलो प्रोडक्शंस और टी-सीरीज़ के तहत आमानंद एल राय और भूषण कुमार द्वारा निर्मित है। फिल्मांकन 10 सितंबर 2019 को शुरू हुआ। यह 13 मार्च 2020 को रिलीज़ होने वाला है।
रिलीज़
9 मई 2019 को फिल्म का थीम देते हुए एक टीज़र जारी किया गया था। यह फिल्म 13 मार्च 2020 को रिलीज़ होगी। फिल्म की पूरी कास्ट 19 सितंबर 2019 को शुरू हुई।
चमन्पल्लि, वेमन्पल्लि मण्डल
चमन्पल्लि, वेमन्पल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मातृभूमि न्यूज़
मातृभूमि न्यूज़ एक मलयालम भाषा का टीवी चैनल है। यह एक समाचार चैनल है। Hfgjh
फ्रांकोइस गाबार्ट
फ्रांकोइस गाबार्ट (Eng: Francois Gabart, जन्म: 23 मार्च 1983) एक फ्रांसीसी पेशेवर अपतटीय नावक हैं, जो कि समुद्र के रास्ते अकेले पूरे विश्व की यात्रा करने का नया रिकॉर्ड बनाया। उन्होंने पूरी यात्रा 17 दिसंबर, 2017 को 42 दिन, 16 घंटे, 40 मिनट और 35 सेकंड में पूरी की। इससे पूर्व का विश्व रिकॉर्ड फ्रांस के नाविक थॉमस कोविल के नाम था, जिन्होने 49 दिन, 3 घंटे, 7 मिनट और 38 सेकंड का समय लेकर विश्व रिकॉर्ड बनाया था।
शेफाली ज़ारीवाला
शेफाली जरिवाला (जन्म २४ नवंबर १९८२) एक भारतीय अभिनेत्री है, जो कई अंग्रेजी और हिंदी संगीत वीडियो और बॉलीवुड फिल्मों में प्रदर्शित हुई है। वह २००२ के म्यूजिक वीडियो कांता लागा में दिखाई दी, जिसके बाद वह "थोंग लड़की" के नाम से जाने लगीं। वह २००४ में एक बॉलीवुड फिल्म 'मुझसे शादी करोगी' में अभिनय किया था। फिर वह नृत्य रिएलिटी शो नच बलिए ५ में अपने प्रेमी के साथ दिखाई दीं।
प्रारंभिक जीवन
शेफाली ने 2005 में सरदार पटेल कॉलेज ऑफ इंजीनियरिंग से सूचना प्रौद्योगिकी में मास्टर डिग्री हासिल की। अपने इंजीनियरिंग अध्ययन के दौरान उन्हें संगीत एल्बम में काम करने का अवसर मिला। उसने सेंट जोसेफ के कॉन्वेंट, कालीम्पोंग से शिक्षा प्राप्त की।
व्यवसाय
२००२ के वीडियो एल्बम "कांता लागा" में एक थोंग दिखाने के लिए शेफाली प्रसिद्ध हुई। वह "कांता लैगा गर्ल" और "थोंग लड़की" के रूप में जाने जानी लगी। "कांता लागा" के बाद उन्होंने लगभग १०-१५ संगीत एलबम किए। २००४ में फिल्म 'मुझसे शादी करोगी' में सलमान खान और अक्षय कुमार के साथ उन्हें एक कैमियो उपस्थिति में देखा गया था। २००९ में, वह अपने गायक पति हरमीत गुलजार के साथ सार्वजनिक तलाक के विवाद में दिखाई दी थीं। २०१२ में, वह अपने प्रेमी के साथ रियलिटी शो नच बलिए ५ में देखी गई थी।
अमानुल्लाह खान (अंपायर)
अमानुल्ला खान (10 अक्टूबर 1933 - 12 मार्च 2005) एक पाकिस्तानी क्रिकेट अंपायर थे। वह 1975 और 1987 के बीच 13 टेस्ट मैचों में और 1980 से 1993 के बीच 13 एकदिवसीय मैचों में अंपायर रहे।
फतेहाबाद, हरियाणा
फतेहाबाद (Fatehabad) भारत के हरियाणा राज्य के फतेहाबाद ज़िले में स्थित एक नगर है। यह ज़िले का मुख्यालय भी है।
विवरण
प्राचीन समय में यहा भील जनजाति मुख्य रूप से रहा करती थी और जब यह भील शासकों का शासन था तब इस नगर को उदयनगर कहा जाता था। फतेहाबाद को पिंक सिटी(Pink City) के नाम से भी जाना जाता है। मुगल शासक फिरोजशाह तुगलक बेटे फतेह खान के नाम इसका नाम फतेहाबाद रखा गया है।
मौहम्मदपुर तेड
हरियाणा के नुह जिले का एक गांव हे। मोहम्मदपुर तेड पुनहाना तहसील मे पडता हे और खंड पिनगवां से जुडा हुआ हे.ये गांव पिनगंवा पलवल रोड पर आबाद हे, पिनगंवा से गांव की दूरी 5 किलोमीटर हे. गांव की मुख्य आबादी मेव जाती की हे।
मोशोव्चे
मोशोव्चे (स्लोवाक: Mošovce) (१३८० वासी) है महत्वपूर्ण गांव केन्द्रीय स्लोवाकिया भीतर बहुत ऐतिहासिक यादगार तरफ और जन्मस्थान बड़ा कवि में स्लोवाकिया से, यन् कोल्लर्।
बाहरी कड़ियाँ
Commons:Mošovce
समवायांग सूत्र
समवायांग सूत्र (ईसा पूर्व तृतीय-चतुर्थ शताब्दी) जैन धर्म के १२ अंगों में से एक चौथा है। मान्यता है कि इसकी रचना गान्धार सुधर्मस्वामी ने की थी। यह ग्रन्थ श्वेताम्बर पंथ का पवित्र ग्रन्थ है।
भूमा बड़ा
भूमा बड़ा ग्राम सीकर से उत्तर पश्चिम दिशा में, सीकर से 42 किमी दूरी व लक्ष्मणगढ़ से 15 किमी दूरी पर स्थित है। यह एक ग्राम पंचायत मुख्यालय है।
जनसंख्या आंकड़े
कुल परिवारों की संख्या 372 है। गाँव में 0-6 आयु वर्ग के बच्चों की आबादी 267 है जो गाँव की कुल जनसंख्या का 12.91 % है। गाँव का औसत लिंग अनुपात 1016 है जो राजस्थान राज्य के औसत 928 से अधिक है। जनगणना के अनुसार  भूमा बड़ा के लिए बाल लिंग अनुपात 701 है, जो राजस्थान के औसत 888 से कम  है।
साक्षरता
भूमा बड़ा की साक्षरता दर 70.68 % है, जो राज्य के औसत 66.11% से अधिक है। पुरूष साक्षरता दर 86.19% व महिला साक्षरता दर 56.22% है।
अवस्थिति
सीकर से उत्तर दिशा में 27.783158,74.928732 निर्देशांक पर स्थित है। ग्राम का कुल क्षेत्रफल 864 हेक्टेयर है।
इतिहास
पंचायत में अन्य गांव-बासनी ,दंतुजला,खेड़ी डूकिया ।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
2007 चटगाँव बाढ़
जोड़ रहा है चटगाँव जो कि बांग्लादेश का प्रमुख बंदरगाह एवं आकार में दूसरे नंबर का शहर है, वहाँ जून २००७ में बाढ़ आई और जीवन अस्त-वयस्त हो गया।
बांग्लादेश में अधिकारियों का कहना है कि चटगाँव में ज़मीन खिसकने और बाढ़ के चलते मरने वाले लोगों की संख्या बढ़कर 118 हो गई है।
लात्सियो
लात्सियो (, Latium) इटली के 20 प्रशासकी क्षेत्रों में से एक है। ये देश का केंद्रीय प्रायद्वीपी हिस्से में स्थित है। इसकी आबादी 57 लाख है। यह इटली का तीसरा सब से बढ़ आबादी वाला क्षेत्र है। इसकी राजधानी रोम है जो इटली की राजधानी और सब से बड़ा शहर है।
मीर गढ़ी गाँव, अतरौली (अलीगढ़)
मीर गढ़ी अतरौली, अलीगढ़, उत्तर प्रदेश स्थित एक गाँव है।
रंगपेट, लक्सेट्टिपेट मण्डल
रंगपेट, लक्सेट्टिपेट मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
आनन्द मार्ग
आनन्द मार्ग ("आनंद का मार्ग", आनंद मार्ग और आनन्द मार्ग भी लिखा गया है) एक सामाजिक एवं आध्यात्मिक पन्थ है। इसका आरम्भ सन् १९५५ में बिहार के जमालपुर में श्री प्रभात रंजन सरकार (१९२१ - १९९०) द्वारा की गयी थी या यह आधिकारिक तौर पर आनन्द मार्ग प्रचारक संघ (आनंद के मार्ग के प्रचार के लिए संगठन) एक है 1955 में प्रभात रंजन सरकार द्वारा भारत के जमालपुर, बिहार, भारत में स्थापित सामाजिक-आध्यात्मिक संगठन और आंदोलन, यह प्रभात रंजन सरकार द्वारा प्रस्तावित दर्शन और जीवन शैली का भी नाम है, जिसे व्यक्तिगत विकास, सामाजिक सेवा और समाज के आसपास के परिवर्तन के लिए एक व्यावहारिक दर्शन के रूप में वर्णित किया गया है।
मीनार
मीनार ( अरबी: या, मनारह; अर्थ: दीपगृह ) ऊँचा स्तंभ-नुमा स्थापत्य होता है जो देखने में किसी आम बुर्ज से अधिक लम्बा और खिंचा हुआ दिखता है। सामान्यतः मीनार बेलनाकार, लम्बे और ऊपर प्याज़-नुमा मुकुट से सुसज्जित होते हैं। वे आसपास की इमारतों से अधिक ऊँचे होते हैं और अक्सर मुस्लिम मस्जिदों के साथ लगे हुए पाए जाते हैं।
विवरण
मीनारों में आम-तौर पर एक निचला दरवाज़ा होता है जिस से मीनार में दाख़िल हुआ जा सकता है, अन्दर एक ज़ीना होता है जिस से ऊपर तक चढ़ा जा सकता है और सबसे ऊपर खड़े होने की जगह होती है। इस्लामी प्रथा में इस ऊँचे चबूतरे पर खड़े होकर मुल्ला अज़ान लगाकर लोगों को नमाज़ पढ़ने के लिए बुलाया करते हैं, हालांकि ज़रूरी नहीं है कि हर मीनार का प्रयोग इसी प्रकार हो। भारतीय उपमहाद्वीप, अफ़ग़ानिस्तान और ईरान में मीनारें गोल या अष्टभुजी (ऑक्टॉगोनल​) होती हैं लेकिन उत्तरी अफ़्रीका में चकोर अकार की मीनारें बनाने की प्रथा है।
चुंबक टीवी
चुम्बक टीवी  एक भारतीय हिंदी भाषा का फ्री-टू-एयर युवा केंद्रित मनोरंजन चैनल है जिसका स्वामित्व शेमारू एंटरटेनमेंट मीडिया नेटवर्क के पास था। चैनल 6 मई 2023 को लॉन्च किया गया था
संथाली भाषा
संताली (ओल चिकि: ᱥᱟᱱᱛᱟᱲᱤ) संताल परिवार की प्रमुख भाषा है। यह असम, झारखंड, ओड़िशा, छत्तीसगढ, बिहार, त्रिपुरा तथा बंगाल में संताल जनजाति द्वारा बोली जाती है।
संताली ऑस्ट्रो-एशियाई भाषा-परिवार की मुंडा शाखा की एक भाषा है, जो हो, मुण्डारी और भूमिज से संबंधित है। भारत, बांग्लादेश, नेपाल और भूटान में लगभग ७६ लाख लोग यह भाषा बोलते हैं। उसकी अपनी लिपि का नाम 'ओल चिकी' है। अंग्रेजी काल में संताली रोमन में लिखी जाती थी। वर्तमान में संताली भाषा को रोमन, देवनागरी या ओलचिकी से लिखा जाता है। विशेष रूप से ओडिशा और उत्तरी झारखंड के कुछ हिस्सों में संताली लिखने के लिए ओल चिकी लिपि का उपयोग किया जाता है।
मुत्हा
मुत्हा; Mutah: (अरबी: مؤتة) जॉर्डन के कराक प्रांत में एक शहर है। इस्लामिक इतिहास में यह 629 ईस्वी की मुत्हा की लड़ाई के लिए जाना जाता है, जो अरब मुस्लिम सेना और बीजान्टिन साम्राज्य के बीच पहली सैन्य लड़ाई लड़ी थी। और जार्डन का प्रसिद्ध मुत्हा विश्वविद्यालय शहर में स्थित है।
हाइड्राइड
रसायन शास्त्र में हाइड्राइड (Hydride) हाइड्रोजन तत्व का ऋणायन (ऋणात्मक/निगेटिव आवेश वाला आयन) होता है, जिसे रासायनिक सूत्र H− द्वारा दर्शाया जाता है। यह अक्सर धातु तत्वों के साथ बने हाइड्रोजन के रासायनिक यौगिकों (क्म्पाउंड) में पाए जाते है, क्योंकि वह हाइड्रोजन से अधिक विद्युत-घनात्मक (इलेक्ट्रोपोज़िटिव) होते हैं और उनके साथ यौगिक बनाते हुए हाइड्रोजन एक इलेक्ट्रोन ले लेता है और ऋणात्मक आवेश (चार्ज) का आयन बन जाता है। इसका एक उदाहरन बोरोन हाइड्राइड है।
मुंढैता
मुढेता नुंह जिले का एक गांव हे, जिला मुख्यालय नूंँह से इस गांव की दूरी 38 किलोमीटर हे। पिनगवा कस्बे के पूर्वी दिशा मे ये गांव आबाद हे, गांव के निवासियों का मुख्य व्यवसाय खेतीबाड़ी हे।
जोधपुर हवाई अड्डा
जोधपुर हवाई अड्डा भारतीय राज्य राजस्थान के जोधपुर ज़िले में स्थित एक हवाई अड्डा है '
धनंजय दास काठियाबाबा
धनंजय दास काठियाबाबा (Dhananjay Das Kathiababa) (1901-1983) उन्नीसवीं सदी के एक प्रमुख भारतीय बंगाली निम्बार्क संत, दार्शनिक और हिंदू धार्मिक नेता थे। काठियाबाबा ने अपने प्रचारित धार्मिक विचार से आश्रम की स्थापना की । उनके मुख्य शिष्य स्वामी रासबिहारी दास काठिया बाबा हैं। वह अपने आधुनिक भक्त समाज में भी अपने शिष्यों में भगवान के अवतार के रूप में पूजनीय हैं । वह स्वामी धनंजय दास काठियाबाबा महाविद्यालय के संस्थापक हैं।
जीवनी
धनंजय दास का जन्म बांकुरा जिले में हुआ था। पूर्व आश्रम का नाम धीरेंद्र मोहन दास था। पिता पूर्ण चंद्र चक्रवर्ती और माता खुदु मणि देवी चौथे पुत्र हैं। करीब पांच साल की उम्र में वह राधा माधवजी के मंदिर के बरामदे में मृत पाए गए थे । ने एक माध्यमिक विद्यालय और बाद में एमए की डिग्री प्राप्त की। मेदिनीपुर संस्कृत कॉलेज होगा। फिर वे अध्ययन करने के लिए नवद्वीप गए और युगधा व्याकरण मध्य और कविता प्रारंभिक परीक्षा उत्तीर्ण की। दीक्षागुरु संतदास काठियाबाबा की मृत्यु के बाद, वे आश्रम और मठ के प्रमुख बने। वह निम्बार्क संप्रदाय के दूसरे बंगाली मोहंत थे। वे उनके 56वें ​​गुरु थे। उन्होंने भारत के उत्तर-पूर्व और वृंदावन में कई आश्रम, संस्कृत स्कूल, हाई स्कूल और एक कॉलेज की स्थापना की। उनके द्वारा संस्कृत में लिखे गए कई ग्रंथ हैं और बंगालीस्वामी धनंजय दास काठियाबाबा कॉलेज की स्थापना २००९ में भरा गांव में हुई थी, जहां उनका जन्म हुआ था।
स्थापना
काठिया बाबा का स्थान, स्वामी धनंजय दास काठियाबाबा महाविद्यालय, स्वामी धनंजय दास काठिया बाबा मिशन स्कूल, श्री रामदास काठिया बाबा सास्कृत विद्यालय।
धार्मिक विचार
आप और घर के सभी लोग मेरे आशीर्वाद को जानेंगे। वह वैसा ही करेगा जैसा मैंने तुमसे कहा है कि ध्यान करो और भौहों के बीच जप करो, लेकिन यह भी कि यदि तुम विशाल ब्रह्म का ध्यान कर सको। यदि आप हजारों का ध्यान करते हैं, तो आपका सिर गर्म और दर्दनाक हो जाएगा और गंभीर बीमारी की संभावना होगी; तो हजारों ध्यान करने के लिए मत जाओ। दो भौंहों के बीच श्री श्री राधाकृष्ण के ध्यान के साथ विशाल ब्रह्म का ध्यान करने से, उनके माध्यम से कुंडलिनी ऊर्जा धीरे-धीरे ऊपर उठती है । श्री श्री राधाकृष्ण को परमात्मा परब्रह्म के नाम से जाना जाएगा। वे सर्वव्यापी अद्वैत अखण्ड चिदानंद स्वरूप हैं, लेकिन भक्तों के ध्यान के लाभ के लिए, वे एक सुविचारित मूर्ति रखते हैं। यह मानते हुए कि सभी सांसारिक चीजें - माता, पिता, पत्नियां, बेटे, बेटियां, रिश्तेदार और अन्य सभी घर, ईंट, पेड़, जड़ी बूटी, जानवर, कीड़े, मनुष्य, देवता - उसका रूप हैं, वह एक अलग दुनिया में कुछ भी नहीं है। आदतें कराकेई को सर्वव्यापी ब्रह्म का ध्यान कहा जाता है। स्वयं निर्णय करें - आप सभी के साथ संबंध रखते हैं क्योंकि आपके माता-पिता, पत्नी, बच्चे में एक चीज है।
मृत्यु
११ मई १९७३ को बंगाल में २६ बैशाख १३९० ई.
उत्तराध्ययन सूत्र
उत्तराध्ययन सूत्र जैन धर्म के श्वेताम्बर पन्थ का धर्मग्रन्थ है। कहते हैं कि महावीर स्वामी के निर्वाण के कुछ समय पहले दिए गये उपदेश इसमें संग्रहित हैं।
इस शास्त्र को जैन जगत में भगवान महावीर की अन्तिम वाणी माना जाता है जिसका मौलिक आधार यह है कि इन अध्ययनों का प्राचीन नाम 'महावीर भासियाइ' था। उसी के साथ अतिम देशना श्रद्धा से जुड़ जाने से भगवान की अन्तिम वाणी मोक्ष जाते समय उपदिष्ट अध्ययन कहलाये जाने लगे।
उत्तराध्ययनसूत्र में ३६ अध्याय हैं, जिनके नाम क्रमशः ये हैं-
समेकन
व्यापार में, छोटी-छोटी कई कम्पनियों को मिलाकर बड़ी कम्पनी बनाने को समेकन (consolidation) या सामामेलन (amalgamation) कहते हैं।
कोयल (पक्षी)
कोयल या कोकिल 'कुक्कू कुल' का पक्षी है, जिसका वैज्ञानिक नाम 'यूडाइनेमिस स्कोलोपेकस' है। नर कोयल नीलापन लिए काला होता है, तो मादा तीतर की तरह धब्बेदार चितकबरी होती है। नर कोयल ही गाता है। उसकी आंखें लाल व पंख पीछे की ओर लंबे होते हैं। नीड़ परजीविता इस कुल के पक्षियों की विशेष नेमत है यानि ये अपना घोसला नहीं बनाती। ये दूसरे पक्षियों विशेषकर कौओं के घोंसले के अंडों को गिरा कर अपना अंडा उसमें रख देती है।
शाह अजीजुर रहमान
शाह अजिजुर रहमान,(बांग्ला: শাহ আজিজুর রহমান; 1925–1988) एक बांग्लादेशी राजनेता थे, जो बांग्लादेश के प्रधानमंत्री भी थे। बहरहाल, पाकिस्तानी सेना से उनके संबंधों के कारण, उनका कार्यकाल, भीषण विवादों का पात्र रहा था। उन्हें पद के बीच ही राष्ट्रपति पद को बर्खास्त कर उन्हें निलंबित कर, सैन्य शासन स्थापित कर दिया गया था।
ऊष्मागतिक तापक्रम
ऊष्मागतिक तापक्रम ऊष्मागतिकी के द्वितीय नियम द्वारा परिभाषित है जिसमें सिद्धान्त रूप में न्यूनतम सम्भव ताप को 'शून्य बिन्दु' माना जाता है। इस ताप को 'परम शून्य' (absolute zero) भी कहते हैं। इस ताप पर पदार्थ के कण न्यूनतम गति की स्थिति में होते हैं तथा इससे कम ठण्डे नहीं हो सकते। क्वाण्टम यांत्रिकी की भाषा में, परम ताप पर पदार्थ अपनी निम्नतम अवस्था (ground state) में होता है जो इसकी न्यूनतम ऊर्जा की अवस्था है। इस कारण ही ऊष्मागतिक तापक्रम को 'परम ताप' भी कहा जाता है।
आदर्श गैस सिद्धान्त के द्वारा
चार्ल्स तथा गे लुसाक के नियमों के अनुसार नियत द्रव्यमान तथा नियत दाब वाली आदर्श गैस के आयतन और परम ताप में निम्नलिखित सम्बन्ध होता है-
अणु गति सिद्धान्त के द्वारा
j
सरधना
सरधना (Sardhana) भारत के उत्तर प्रदेश राज्य के मेरठ ज़िले में स्थित एक नगर है। यह मेरठ जिले का एक तहसील मुख्यालय है ये दिल्ली के 85 किमी उत्तर-पूर्व में और मेरठ शहर से 18 किमी दूर स्थित है। मेरठ करनाल राष्ट्रीय राजमार्ग से 5 किमी और राष्ट्रीय राजमार्ग 58 से 12 किमी दूर स्थित है सरधना कपड़ा बाजार व गिरिजाघर के लिये प्रसिद्ध है। मेरठ से 18 किलोमीटर दूरी पर 'सरधना शहर' भी ऐतिहासिक और प्राचीन धरोहर का गवाह है। सरधना के ऐतिहासिक चर्च पर नवम्बर के दूसरे सप्ताह में महोत्सव होता है जिसमें प्रतिवर्ष लाखों श्रद्धालु आते हैं।
इतिहास
13 वीं शताब्दी में सरधना के 'राजा सरकट' द्वारा यह स्थल स्थापित किया गया। यहाँ रोमन कैथोलिक चर्च का निर्माण 1822 ई. में कराया गया। इसका डिजाइन तब इटली के वास्तुविद एंथानी रेगलेनी द्वारा बनाया गया। चर्च के निर्माण में संगमरमर व अन्य कीमती पत्थरों का इस्तेमाल किया गया। इसी जनपद में मेरठ महानगर से 23 किलोमीटर दूरी पर 'परीक्षितगढ़' कस्बे को अर्जुन के पौत्र, वीर अभिमन्यु के पुत्र राजा परीक्षित की राजधानी होने का गौरव प्राप्त है। यहां के रोमन कैथोलिक चर्च की एक विशेषता यह भी है की ये चर्च ऊपर सेटेलाइट से देखने पर एक क्रॉस के आकार का दिखता है।
दर्शनीय स्थल
यहाँ बेगम समरू महल, रोमन कैथोलिक चर्च, बेगम समरू के कब्रिस्तान,जामा मस्जिद,दस से ज्यादा दिगम्बर श्वेताम्बर जैन मंदिर,आर्य मंदिर,हिन्दू मन्दिर,गंग नहर,वीर अब्दुल हमीद पार्क,ए.पी.जे.अब्दुल कलाम पार्क, स्विमिंग पूल, आदि दर्शनीय स्थल स्थित है।
महापंचायत
मुज्जफरनगर में हुए दंगों में आरोपी स्थानीय विधायक संगीत सोम की गिरफ्तारी के विरोध में २९ सितम्बर २०१३ को महापंचायत का आयोजन किया गया। शासन द्वारा इस पर पहले से ही रोक लगा दी गई थी। इसमें शामिल होने आये लोगो पुलिस ने जबरन लाठियाँ बरसाई। इससे उत्तेजित भीड़ ने कमिश्नर, डीआईजी, डीएम और एसएसपी के वाहन फूँक डाले।
मेहँदीपट्नम
मेहदीपटनम हैदराबाद के दक्षिण-पश्चिमी भाग में एक प्रमुख इलाक़ा है। यह मुसी नदी के उत्तर; आसिफ़-नगर के पास स्थित है। इसे अपना नाम मेहदी नवाज जंग से मिला था जो हैदराबाद प्रांत के एक प्रमुख राजनीतिज्ञ और नौकरशाह थे।
विधानपालिका
लोकसभा में यह हैदराबाद चुनाव क्षेत्र के अंदर आता है जिसमें वर्तमान सांसद असदुद्दीन ओवैसी हैं।
तेलंगाना विधान सभा में यह नामपल्ली चुनाव क्षेत्र में है जिसमें जाफर हुसैन वर्तमान विधायक हैं।
ग्रेटर हैदराबाद नगर निगम में इसके पार्षद माजिद हुसैन हैं (जो हैदराबाद के पूर्व मेयर भी थे।)
वाणिज्यिक क्षेत्र
पिछले २ दशकों में अधिक विकास के कारण आज यह एक वाणिज्यिक केंद्र बन गया है| अन्य उपनगरों के साथ इसकी निकटता ने इसे एक शॉपिंग सेंटर बना दिया है
सोने का बाजार
मेहदीपट्टनम में ओकाज कॉम्प्लेक्स नामी एक केंद् है जिसमें अन्य गहने कि दुकानें है जैसे मुजतबा ज्वैलर्स शरीकृष्ण ज्वैलर्स, डेनिश ज्वैलर्स और मालाबार गोल्ड आंड डायमंड्स ।
खानां
उत्तर भारतीय भोजन परोसने वाले रेस्तरां जैसे प्रिंस होटल, प्रिंस कैफे और रेस्टोरेंट, सिटी डायमंड होटल, पैराडाइज होटल, अल बैक श्वामा सेंटर, आदि यहां दिख सकते है जो हैदराबादी भोजन परोसते हैं।
हाल ही में यहां सबवे, मैकडॉनल्ड्स, डोमिनोज पिज्जा, केएफसी और पिज्जा हट जैसे स्थापित किए गए हैं।
स्वाथी टिफिन हैदराबाद के सबसे पुराने टिफिन केंद्रों में से एक है जो लोगों के बीच पसंदीदा है। और मिठाई की दुकानें जैसे दिल्लीवाला स्वीट्स आंड चाट, जी. पुल्ला रेड्डी स्वीट्स , आदि उपलब्ध हैं।
रमजान के दौरान यहां हलीम भी परोसी जाती है
मनोरंजन
मेहदीपटनम में बहुत सारे मूवी थिएटर और मल्टीप्लेक्स हैं जो लोगों को दैनिक आधार पर मनोरंजित करते हैं। अम्बा थिएटर, इस्वर थिएटर, गैलेक्सी थिएटर और ऐशियन मल्टीप्लेक्स सबसे प्रमुख हैं।
फंक्शन हॉल
सबसे उल्लेखनीय विवाह / समारोह हॉल किंग्स पैलेस और किंग्स कोहिनूर कन्वेंशन (दोनों रेड रोज पैलेस द्वारा प्रबंधित हैं ) अन्य में एमपी गार्डन फंक्शन हॉल, महबूब मेंशन, आदि शामिल हैं जो विवाह या अन्य समारोहों के लिए किराए पर दिए जाते हैं।
अस्पताल और क्लिनिक
सरोजिनी देवी नेत्र अस्पताल यहाँ स्थित है। यह एक सरकारी अस्पताल है जो मरीजों की मुफ्त सेवा करता है। जयाभूषण अस्पताल यहाँ का सबसे पुराना बहु-विशिष्ट अस्पताल है।
अन्य महत्वपूर्ण अस्पतालों में अनुषा अस्पताल, औलिव अस्पताल, वसन आई केयर, मीना मल्टी स्पेशलिटी अस्पताल, प्रीमियर अस्पताल और MM अस्पताल शामिल हैं। कई मेडीकल क्लीनिक यहां देखे जा सकते हैं।
ट्रांसपोर्ट
मेहदीपट्टनम में TSRTC बस डिपो है जिस्से चेवेल्ला, मोइनाबाद, उप्पल, सिकंदराबाद, लिंगमपल्ली, कोटि, गाचीबोवली, मद्धापूर, आरम्घड, आदी जा सकते है।
पीवी नरसिम्हा राव एक्सप्रेसवे से राजीव गांधी अंतर्राष्ट्रीय हवाई अड्डे को भी जा सकते है।
निकटतम MMTS ट्रेन स्टेशन नामपल्ली और लक्डीकापुल में हैं ।
शिक्षा
मेहदीपटनम में बहुत सारे स्कूल और कॉलेज है।
कॉलेज जैसे सेंट एन कॉलेज फॉर विमेन जी। पुल्ला रेड्डी शैक्षिक संस्थानों, के. नागी रेड्डी एजुकेशनल एंड कल्चरल सोसाइटी, लाल बहादुर डिग्री कॉलेज यहाँ स्थित है।
मस्जिद-ए-अज़ीज़िया
मस्जिद-ए-अजीजिया; मेहदीपटनम की सबसे बड़ी मस्जिद है। इसमें चार मंजिलें हैं और हर मंजिल पर एक वुज़ू खाना है। शुक्रवार का उपदेश उर्दू और अरबी दोनों में दिए जाते हैं, जो मुख्य रूप से वर्तमान / समकालीन विषय पर केंद्रित हैं।
खाजा गुलशन मस्जिद
यह मस्जिद हैदरअबाद के सबसे पुराने मस्जिद मै से एक है। यहां अन्य प्रसिद्ध लोग उपदेश और भाषण देते है।
कुतुब शाही मस्जिद (छोठी मस्जिद)
यह मस्जिद मुराद नगर, अरब लेन में स्थित है और छोठी मस्जिद के नाम से जाना जाता है।
मस्जिद ए मोहम्मदिया
विश्व कॉलोनी, हिल कॉलोनी में स्थित है।
चित्रगुप्त जयंती
हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। वैशाख शुक्ल सप्तमी के दिन ही यह त्यौहार भी मनाया जाता है। यह खासकर कायस्थ वर्ग में अधिक प्रचलित है। उनके ईष्ट देवता ही चित्रगुप्त जी हैं।
सन्दर्भ
जो भी प्राणी धरती पर जन्म लेता है उसकी मृत्यु निश्चित है क्योकि यही विधि का विधान है। विधि के इस विधान से स्वयं भगवान भी नहीं बच पाये और मृत्यु की गोद में उन्हें भी सोना पड़ा। चाहे भगवान राम हों, कृष्ण हों, बुध और जैन सभी को निश्चित समय पर पृथ्वी लोक आ त्याग करना पड़ता है। मृत्युपरान्त क्या होता है और जीवन से पहले क्या है यह एक ऐसा रहस्य है जिसे कोई नहीं सुलझा सकता। लेकिन जैसा कि हमारे वेदों एवं पुराणों में लिखा और ऋषि मुनियों ने कहा है उसके अनुसार इस मृत्युलोक के ऊपर एक दिव्य लोक है जहां न जीवन का हर्ष है और न मृत्यु का शोक वह लोक जीवन मृत्यु से परे है।
इस दिव्य लोक में देवताओं का निवास है और फिर उनसे भी ऊपर विष्णु लोक, ब्रह्मलोक और शिवलोक है। जीवात्मा जब अपने प्राप्त शरीर के कर्मों के अनुसार विभिन्न लोकों को जाता है। जो जीवात्मा विष्णु लोक, ब्रह्मलोक और शिवलोक में स्थान पा जाता है उन्हें जीवन चक्र में आवागमन यानी जन्म मरण से मुक्ति मिल जाती है और वे ब्रह्म में विलीन हो जाता हैं अर्थात आत्मा परमात्मा से मिलकर परमलक्ष्य को प्राप्त कर लेता है।
जो जीवात्मा कर्म बंधन में फंसकर पाप कर्म से दूषित हो जाता हैं उन्हें यमलोक जाना पड़ता है। मृत्यु काल में इन्हे आपने साथ ले जाने के लिए यमलोक से यमदूत आते हैं जिन्हें देखकर ये जीवात्मा कांप उठता है रोने लगता है परंतु दूत बड़ी निर्ममता से उन्हें बांध कर घसीटते हुए यमलोक ले जाते हैं। इन आत्माओं को यमदूत भयंकर कष्ट देते हैं और ले जाकर यमराज के समक्ष खड़ा कर देते हैं। इसी प्रकार की बहुत सी बातें गरूड़ पुराण में वर्णित है।
यमराज के दरवार में उस जीवात्मा के कर्मों का लेखा जोखा होता है। कर्मों का लेखा जोखा रखने वाले भगवान हैं चित्रगुप्त। यही भगवान चित्रगुप्त जन्म से लेकर मृत्युपर्यन्त जीवों के सभी कर्मों को अपनी पुस्तक में लिखते रहते हैं और जब जीवात्मा मृत्यु के पश्चात यमराज के समझ पहुचता है तो उनके कर्मों को एक एक कर सुनाते हैं और उन्हें अपने कर्मों के अनुसार क्रूर नर्क में भेज देते हैं।
चित्रगुप्त जी
भगवान चित्रगुप्त परमपिता ब्रह्मा जी के अंश से उत्पन्न हुए हैं और यमराज के सहयोगी हैं। इनकी कथा इस प्रकार है कि सृष्टि के निर्माण के उद्देश्य से जब भगवान विष्णु ने अपनी योग माया से सृष्टि की कल्पना की तो उनकी नाभि से एक कमल निकला जिस पर एक पुरूष आसीन था चुंकि इनकी उत्पत्ति ब्रह्माण्ड की रचना और सृष्टि के निर्माण के उद्देश्य से हुआ था अत: ये ब्रह्मा कहलाये। इन्होंने सृष्ट की रचना के क्रम में देव-असुर, गंधर्व, अप्सरा, स्त्री-पुरूष पशु-पक्षी को जन्म दिया। इसी क्रम में यमराज का भी जन्म हुआ जिन्हें धर्मराज की संज्ञा प्राप्त हुई क्योंकि धर्मानुसार उन्हें जीवों को सजा देने का कार्य प्राप्त हुआ था। धर्मराज ने जब एक योग्य सहयोगी की मांग ब्रह्मा जी से की तो ब्रह्मा जी ध्यानलीन हो गये और एक हजार वर्ष की तपस्या के बाद एक पुरूष उत्पन्न हुआ। इस पुरूष का जन्म ब्रह्मा जी की काया से हुआ था अत: ये कायस्थ कहलाये और इनका नाम चित्रगुप्त पड़ा।
भगवान चित्रगुप्त जी के हाथों में कर्म की किताब, कलम, दवात और करवाल है। ये कुशल लेखक हैं और इनकी लेखनी से जीवों को उनके कर्मों के अनुसार न्याय मिलती है। कार्तिक शुक्ल द्वितीया तिथि को भगवान चित्रगुप्त की पूजा का विधान है। इस दिन भगवान चित्रगुप्त और यमराज की मूर्ति स्थापित करके अथवा उनकी तस्वीर रखकर श्रद्धा पूर्वक सभी प्रकार से फूल, अक्षत, कुमकुम, सिन्दूर एवं भांति भांति के पकवान, मिष्टान एवं नैवेद्य सहित इनकी पूजा करें। और फिर जाने अनजाने हुए अपराधों के लिए इनसे क्षमा याचना करें। यमराज और चित्रगुप्त की पूजा एवं उनसे अपने बुरे कर्मों के लिए क्षमा मांगने से नरक का फल भोगना नहीं पड़ता है। इस संदर्भ में एक कथा का यहां उल्लेखनीय है।
कथा
सौराष्ट्र में एक राजा हुए जिनका नाम सौदास था। राजा अधर्मी और पाप कर्म करने वाला था। इस राजा ने कभी को पुण्य का काम नहीं किया था। एक बार शिकार खेलते समय जंगल में भटक गया। वहां उन्हें एक ब्रह्मण दिखा जो पूजा कर रहे थे। राजा उत्सुकतावश ब्रह्ममण के समीप गया और उनसे पूछा कि यहां आप किनकी पूजा कर रहे हैं। ब्रह्मण ने कहा आज कार्तिक शुक्ल द्वितीया है इस दिन मैं यमराज और चित्रगुप्त महाराज की पूजा कर रहा हूं। इनकी पूजा नरक से मुक्ति प्रदान करने वाली है। राजा ने तब पूजा का विधान पूछकर वहीं चित्रगुप्त और यमराज की पूजा की।
काल की गति से एक दिन यमदूत राजा के प्राण लेने आ गये। दूत राजा की आत्मा को जंजीरों में बांधकर घसीटते हुए ले गये। लहुलुहान राजा यमराज के दरबार में जब पहुंचा तब चित्रगुप्त ने राजा के कर्मों की पुस्तिका खोली और कहा कि हे यमराज यूं तो यह राजा बड़ा ही पापी है इसने सदा पाप कर्म ही किए हैं परंतु इसने कार्तिक शुक्ल द्वितीया तिथि को हमारा और आपका व्रत पूजन किया है अत: इसके पाप कट गये हैं और अब इसे धर्मानुसार नरक नहीं भेजा जा सकता। इस प्रकार राजा को नरक से मुक्ति मिल गयी।
जाखल मंडी
जाखल मंडी (Jakhal Mandi) भारत के हरियाणा राज्य के फतेहाबाद ज़िले में स्थित एक नगर है।
लंगुरिया
लंगुरिया बुंदेलखंड क्षेत्र का एक लोक नृत्य और लोक गीत है। इसे हनुमान के साथ भी जोड़ा जाता है।
आशीयापाट
आशीयापाट (Ashiyapat) भारत के गुजरात राज्य के पोरबन्दर ज़िले में स्थित एक गाँव है।
कुमारगुप्त द्वितीय
कुमारगुप्त द्वितीय प्राचीन भारत में तीसरी से पाँचवीं सदी तक शासन करने वाले गुप्त राजवंश का राजा था। इनकी राजधानी पाटलीपुत्र थी जो वर्तमान समय में पटना के रूप में बिहार की राजधानी है।
चर्लपल्लि, दिलावर पूर मण्डल
चर्लपल्लि, दिलावर पूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
लिगुरिया
लिगुरिया (, Ligûria, Ligurie) उत्तर-पश्चिमी इटली का एक तटवर्ती क्षेत्र है जिसकी राजधानी जिनोआ है। यह क्षेत्र सैलानियों में अपने सुंदर तटें, नगरों और खाने करके काफ़ी प्रसिद्ध है।
मुंडिया मजरा केसर गाँव, अतरौली (अलीगढ़)
मुंडिया मजरा केसर अतरौली, अलीगढ़, उत्तर प्रदेश स्थित एक गाँव है।
सेक्टर 16 स्टेडियम
इसने जनवरी 1985 में अपना पहला एकदिवसीय मैच और 1990 में एकमात्र टेस्ट मैच की मेजबानी की।
रोशनलाल अग्रवाल
[[चित्र:Roshanlal Agrawal.jpg|पाठ=रोशनलाल अग्रवाल जन्म (20 जून 1954 रायगढ़) एक भारतीय राजनेता हैं 2013 में रायगढ़ विधानसभा चुनाव में 20 हजार से अधिक मतों से विजयी हुए एवं छत्तीसगढ़ चतुर्थ विधानसभा 2013 से 2018 सदस्य रहें तथा छत्तीसगढ़ गृह निर्माण मंडल में संचालक के दायित्व का निर्वहन किया। |अंगूठाकार|रोशनलाल अग्रवाल (छ.ग. चतुर्थ विधानसभा 2013 से 18 सदस्य)
सेक्टर 16 स्टेडियम
इसने केवल चार मैचों की मेजबानी की है। कपिल देव, चेतन शर्मा और योगराज सिंह की पसंद ने सेक्टर 16 स्टेडियम में क्रिकेट खेलना शुरू किया। यह निकटवर्ती पंजाब क्रिकेट एसोसिएशन स्टेडियम, (मोहाली) क्रिकेट ग्राउंड के लिए गिर गया।
रोशनलाल अग्रवाल
]] रोशनलाल अग्रवाल
सेक्टर 16 स्टेडियम
मोहाली में स्टेडियम बनाए जाने के बाद, हरियाणा में 2004-05 में रणजी ट्रॉफी प्लेट लीग सेमीफाइनल खेलकर बंजर स्पेल को समाप्त करने से पहले 10 साल तक सेक्टर 16 स्टेडियम में कोई प्रथम श्रेणी क्रिकेट नहीं हुआ था। लेकिन 14 साल बाद, भारत और ऑस्ट्रेलिया ने अक्टूबर 2007 में एक मैच खेला।
रोशनलाल अग्रवाल
रोशनलाल अग्रवाल जन्म (20 जून 1954 रायगढ़) एक भारतीय राजनेता हैं 2013 में रायगढ़ विधानसभा चुनाव में 20 हजार से अधिक मतों से विजयी हुए एवं छत्तीसगढ़ चतुर्थ विधानसभा 2013 से 2018 सदस्य रहें तथा छत्तीसगढ़ गृह निर्माण मंडल में संचालक के दायित्व का निर्वहन किया।
जीवन परिचय
रोशनलाल अग्रवाल का जन्म छ.ग. के रायगढ नगर के निम्न मध्यम वर्गीय परिवार में 20 जून 1954 को हुआ। रोशनलाल ने गरीबी और संघर्ष बचपन से देखा है। जीवन में निरंतर कठोर परिश्रम करके उन्होंने अपनी आजीविका अर्जित की और सिद्धांत एवं अनुशासन के मार्ग पर चलते हुए जनता से जुडे प्रभावी मुद्दों को उठाकर लोगों के हित में कार्य किया। 1977 में पालूराम धनानिया वाणिज्य एवं कला महाविद्यालय रायगढ़ से एम कॉम की उपाधि प्राप्त की। एम कॉम तक शिक्षित रोशनलाल के परिवार में पत्नी एवं दो बच्चे है।
राजनीतिक सफर
रोशनलाल अग्रवाल की राजनीतिक पृष्ठ भूमि आपातकाल के दौरान भूमिगत आंदोलन से प्रारम्भ होती है। आपातकाल के पश्चात 1977 में युवा जनता पार्टी के जिला संयोजक के रूप में सक्रिय रहे। 1980 में भारतीय जनता पार्टी की स्थापना के पश्चात 1992 तक जिला महामंत्री जिला प्रचार मंत्री जैसे विभिन्न दायित्वों का कुशलता पूर्वक निर्वहन किया। उनकी कार्य कुशलता से प्रभावित होकर प्रदेश नेतृत्व द्वारा सन् 1992 में जिला भारतीय जनता पार्टी रायगढ़ के अध्यक्ष का दायित्व सौपा गया जिसको उन्होंने निष्ठा एवं लगन के साथ पूरा करते हुए संगठन को मजबूत किया। 2013 में रायगढ़ विधानसभा चुनाव में 20 हजार से अधिक मतों से विजयी हुए तथा छत्तीसगढ़ चतुर्थ विधानसभा में 2013 से 2018 तक सदस्य रहें। इस कार्यकाल में उन्होंने भाजपा विधायक दल के महामंत्री के रूप अपना योगदान दिया तथा विधानसभा की विभिन्न समितियों में सदस्य के रूप में अपने दायित्वों का निर्वहन किया।
व्यक्तित्व
रोशनलाल अग्रवाल छात्र जीवन से विद्यार्थी परिषद से जुड़कर राष्ट्रीय चेतना जागृत करते रहे। एक विधायक के रूप में उनकी सक्रियता कर्तव्य परायणता ईमानदारी व दृढ़ इच्छाशक्ति जन सामान्य के बीच चर्चा का विषय बना रहा। विधायक के रूप में जन सामान्य की सेवा क्षेत्र की समस्याओं के प्रति गंभीर व दूरदृष्टि शासकीय योजनाओं का जनता को शत प्रतिशत लाभ दिलाने के कारण इनका कार्यकाल जनमानस के अंतःकरण में सदैव स्मरणीय रहेगा।
गुड़ाकु
गुड़ाकु, तम्बाकू और गुड़ के मिश्रण से बनाया जाता है। लोग इसका उपयोग नशे के रूप में करते हैं। इसे दाँतों के ऊपर मला जाता है।
कुमारगुप्त तृतीय
यह प्राचीन भारत के प्रसिद्ध गुप्त राजवंश का राजा था।
बाढ़
भारत विश्व का दूसरा बाढ़ प्रभावित देश है। बाढ़ एक ऐसी स्थिति है जिसमें कोई निश्चित भूक्षेत्र अस्थायी रूप से जलमग्न हो जाता है और जन-जीवन प्रभावित हो जाता है। बाँध टूटना, जलतरंगों की गति बढ़ना, मानसून की अधिकता आदि। भौतिक हानि (इमारतों व घरों का जलमग्न होना), जन स्वास्थ्य को नुकसान (बाढ़ में बीमारी फैलने का खतरा), फसलों और खाद्यान्न पूर्ति पर प्रभाव इसके कुछ बुरे पहलू है। बचाव के कुछ उपाय - 1. बहुउद्देशीय भूस्खलन शिविर 2. इंजीनियर द्वारा स्वीकृत ढाँचे (इमारतें)
कुछ सामान घर पर इक्ठटा रखें
१) अगर आप ऐसे इलाके में रहते हैं जहां बाढ़ की सम्भावना होतो पहले से आपातकालीन निर्माण वस्तुओ को इक्ठटा करें।
२) आपातकालीन स्तिथिओं के लिये कुछ सामान अपने पास थैली में रखें
३) अपने ज़रूरी कागज़ात इकट्ठा रखे।